Kareius bicoloratus

Kareius bicoloratus (Basilewsky, 1855) é un peixe teleósteo da orde dos pleuronectiformes, suborde dos pleuronectoideos, familia dos pleuronéctidos e subfamilia do pleuronectinos,Kareius bicoloratus (Basilewsky, 1855) no WoRMS. única do xénero Kareius,Kareius Jordan & Snyder, 1900 no WoRMS.

Como todos os peixes da familia dos pleuronéctidos, ten o corpo aplanado, asimétrico, e os dous ollos situados no mesmo lado, na cara pigmentada.

 Taxonomía 
 Xénero 
O xénero Kareius foi creado en 1900 polos ictiólogos estadounidenses David Starr Jordan e John Otterbein Snyder.

 Especie 
A única especie do xénero, Kareius bicoloratus foi descrita en 1855 polo zoólogo ruso Stepan Ivánovich Basilewsky,Liste de zoologistes publicada pola ICZN. baixo o nome de Platessa bicolorata.

 Sinónimos 
Ademais de polo noeme orixinario que lle deu Basilewsky, a especie coñécese tamén polos seguintes sinónimos:
 Platichthys bicoloratus (Basilewsky, 1855)
 Pleuronectes scutifer Steindachner, 1870

 Etimoloxía 
O nome científico do xénero, Kareius, deriva do grego antigo κάρα kára, "rostro", "cara".Kareius bicoloratus na FishBase.Romero, P. (2002): Diccionario etimológico de taxonomía. Madrid, non publicado. E o específio, bicoloratus, está formado co elemento latino bi-, tirado de bis, "dúas veces", e o adxectivo colōrātus, -a, -um, "coloreado". Literalmente: "a da cara con dúas cores".

 Características e bioloxía 
É un peixe demersal, oceanódromo, que vive en augas mariñas, doces e salobres,Riede, K. (2004): Global register of migratory species - from global to regional scales. Final Report of the R&D-Projekt 808 05 081. Federal Agency for Nature Conservation, Bonn, Germany. a profundidades de até os 150 m.Novikov, N. P.; A. S. Sokolovsky, T. G. Sokolovskaya & Y. M. Yakovlev (2002): The fishes of Primorye. Vladivostok, Russia: Far Eastern State Tech. Fish. Univ.

Pode alcanzar unha lonxitude máxima de 50 cm,Masuda, H.; K. Amaoka, C. Araga, T. Uyeno & T. Yoshino (1984): The fishes of the Japanese Archipelago. Vol. 1. Tokai University Press, Tokyo, Japan. e unha lonxevidade de 12 anos.Kimoto, H.; S. Hiyama, Y. Arie & H. Ogawa (1991): "Stock management scheme for stone flounder in Suo-Nada". Nippon Suisan Gakkaishi 57 (6): 1009-1017.

 Hábitat e distribución 
Vive en fondos areosos e lamacentos nas zonas costeiras,Masuda, H. & G. R. Allen (1993): Meeresfische der Welt - Groß-Indopazifische Region. Tetra Verlag, Herrenteich, Melle.Yamada, U.; S. Shirai, T. Irie, M. Tokimura, S. Deng, Y. Zheng, C. Li, Y. U. Kim & Y. S. Kim (1995): Names and illustrations of fishes from the East China Sea and the Yellow Sea. Overseas Fishery Cooperation Foundation, Tokyo, Japan. do noroeste do Pacífico: no Xapón e nas súas augas adxacentes, nas illas Kuriles, Sakhalin, a península de Corea, o norte da China e Taiwán.

 Notas 

 Véxase tamén 

 Bibliografía 
 Burton, Maurice & Robert Burton (1984): Encyclopedia of Fish. Saint Louis, Missouri, EE.UU: BPC Publishing. ISBN 0-7064-0393-2.
 Cooper, J. A. & F. Chapleau (1998): "Monophyly and intrarelationships of the family Pleuronectidae (Pleuronectiformes), with a revised classification". Fish. Bull. 96 (4): 686-726.
 Eschmeyer, William N., ed. (1998): Catalog of Fishes. Special Publication of the Center for Biodiversity Research and Information, núm. 1, vol. 1-3. San Francisco (California, Estados Unidos): California Academy of Sciences. ISBN 0-940228-47-5.
 Nelson, Joseph S. (2006): Fishes of the World. Nova York: John Wiley & Sons, Inc. ISBN 0-471-25031-7.

 Outros artigos 
 Pleuronectiformes
 Pleuronectoideos
 Pleuronéctidos
 Pleuronectinos

 Ligazóns externas 
 Kareius bicoloratus na EOL.

Categoría:Pleuronectiformes
Categoría:Animais descritos en 1855